pythainlp/thai_wikipedia_clean_20230101 huggingface dataset:
ไมยราบเป็นพืชที่มีลำต้นผอมเรียว แตกกิ่งก้านสาขามาก มีหนามตามลำต้นประปรายจนถึงหนาแน่น ลำต้นอาจยาวได้ถึง 1.5 เมตร (5 ฟุต) ลำต้นของไมยราบจะตั้งตรงเมื่อยังเล็ก แต่จะเริ่มเลื้อย และชอนไช ไปตามพื้นผิวต่าง ๆ โดยจะเกาะอยู่ตามที่ต่ำ ตามพื้น และเกาะอยู่อย่างหลวม ๆ ใบของต้นไมยราบเป็นใบประกอบขึ้นอยู่ตามต้น
ใบของต้นไมยราบเป็นใบประกอบคู่ โดยมีใบประกอบอยู่หนึ่งถึงสองชุด แต่ละชุดประกอบด้วยใบเดี่ยว 10–26 ใบ ก้านใบสามารถมีหนามขึ้นอยู่ได้เช่นเดียวกับลำต้น ไมยราบมีดอกเป็นดอกกลุ่มลักษณะเป็นช่อสีชมพูอ่อน หรือม่วงบนก้านช่อดอกที่งอกออกมาจากข้อระหว่างลำต้นและก้านใบในช่วงกลางฤดูร้อน จำนวนดอกจะขึ้นอยู่กับอายุของต้นพืช โดยที่ต้นแก่จะมีดอกมากกว่าต้นที่มีอายุน้อยกว่า ช่อดอกมีลักษณะกลมถึงวงรี ขนาดเส้นผ่านศูนย์กลางราว 8–10 มม. (ไม่รวมเกสรตัวผู้ที่ยื่นออกมา). กลีบดอกจริงมีสีแดง และก้านดอกจริงมีสีชมพูถึงม่วง เมื่อมองใกล้ ๆ ดอกอาศัยลมและแมลงในการผสมเกสร มีผลเป็นกลุ่ม แต่ละกลุ่มประกอบด้วยฝักเมล็ด 2–8 ฝัก แต่ละฝักยาว 1–2 ซม. มีเส้นใยงอกมาจากขอบฝักเป็นฝอย ๆ เมื่อถึงเวลาที่สมควร ฝักเมล็ดจะแยกออกเป็น 2–5 ส่วนซึ่งมีเมล็ดสีน้ำตาล บางเมล็ดยาว 2.5 มม. เมล็ดมีเปลือกหุ้มช่วยควบคุมการงอกเมื่อสภาวะแวดล้อมเหมาะสม
การหุบของใบ.
ไมยราบเป็นที่รู้จักในด้านความสามารถพิเศษของมันในด้านการเคลื่อนไหวอย่างฉับพลันของพืช
เช่นเดียวกับพืชอักหลากหลายสายพันธ์ มันได้รับความสามารถในการตอบสนองต่อแสงโดยการเปลี่ยนแปลงลักษณะใบหรือ "หุบ" ใบ โดยสามารถหุบใบในตอนกลางคืน และบานในตอนกลางวัน ความสามารถของพืชประเภทนี้ได้รับการศึกษาเป็นครั้งแรกโดย Jean-Jacques d'Ortous de Mairan.
นอกจากนี้ใบของไมยราบยังสามารถหุบเพื่อตอบสนองต่อสิ่งเร้าประเภทต่างๆ เช่น การสัมผัส การเป่า หรือการเขย่า การตอบสนองเช่นนี้ถูกเรียกว่า การเคลื่อนไหวเพื่อการตอบสนองต่อสิ่งเร้า การเคลื่อนไหวเกิดขึ้น เมื่อบริเวณใด บริเวณหนึ่งของเซลล์พืช สูญเสียแรงดันของเหลวซึ่งเป็นแรงที่ถูกกระทำลงบนผนังเซลล์โดยน้ำภายในแวคิวโอลของเซลล์ และส่วนประกอบอื่น ๆ ของเซลล์ เมื่อต้นพืชถูกรบกวน บริเวณบางบริเวณบนก้านใบจะถูกกระตุ้นให้ปล่อยสารเคมี อาทิ โปแตสเซียม ไอออน ซึ่งนำน้ำออกจากแวคิวโอล และแพร่ออกมาจากเซลล์ในที่สุดซึ่งทำให้เซลล์สูญเสียความดันภายในเซลล์ไป และเซลล์ก็ยุบตัวลง ความแตกต่างของความดันในบริเวณที่แตกต่างกันของเซลล์เป็นผลให้ใบเดี่ยวแต่ละใบหุบเข้าหากัน และใบประกอบทั้งใบก็ยุบตัวลง ปฏิกิริยานี้สามารถส่งผ่านไปยังใบใกล้เคียงได้ คุณลักษณะนี้มีอยู่ทั่วไป สำหรับพืชในวงศ์ย่อยสีเสียด ในวงศ์ถั่ว ยังไม่เป็นที่ทราบแน่ชัดว่าทำไมไมยราบจึงวิวัฒนาการคุณลักษณะเช่นนี้ขึ้นมา แต่นักวิทยาศาสตร์หลายท่านคิดว่าพืชสามารถใช้ความสามารถเช่นนี้เพื่อย่อส่วนลงเพื่อเป็นการป้องกันตนเองจากสัตว์กินพืช โดยสัตว์ต่าง ๆ อาจจะกลัวพืชที่สามารถเคลื่อนไหวได้อย่างรวดเร็ว และจะเลือกกินพืชที่มีปฏิกิริยาตอบสนองน้อยกว่า คำอธิบายหนึ่งที่น่าจะเป็นไปได้คือการเคลื่อนไหวอย่างรวดเร็วสามารถขับไล่แมลงศัตรูพืชต่าง ๆ ไปได้
การจำแนกชั้นทางวิทยาศาสตร์ และการให้ชื่อทวินาม.
"Mimosa pudica" เป็นชื่อทวินามที่ถูกบรรยายขึ้นเป็นครั้งแรกอย่างเป็นทางการในปี พ.ศ. 2296 โดย คาโรลัส ลินเนียส โดยถูกตีพิมพ์ในหนังสือของเขาที่ชื่อ Species Plantarum โดยชื่อเฉพาะ หรือชื่อทวินามของสปีชี่ส์นี้ Pudica ในภาษาละติน แปลว่า "เหนียมอาย" หรือ "หดตัว" ตามการตอบสนองด้วยการหดตัวของมันเมื่อถูกสัมผัส
สายพันธุ์นี้เป็นที่รู้จักกันทั่วไปตามชื่อทั่วไปที่ไม่เป็นทางการหลากหลายชื่อ อาทิ sensitive plant, humble plant, shameful plant และ touch-me-not ในภาษาอังกฤษ ทั้งนี้ยังรวมไปถึง chuimui ด้วย สำหรับภาษาไทย เป็นที่รู้จักกันทั่วไปในชื่อ "ไมยราบ"
การกระจายตัวของสายพันธุ์.
ไมยราบมีถิ่นกำเนิดอยู่ในทวีปอเมริกาใต้ และทวีปอเมริกากลาง และภายหลังถูกมนุษย์นำออกไปยังบริเวณต่าง ๆ ของโลก และมักถูกจัดว่าเป็นสายพันธุ์รุกราน อาทิเช่น แทนซาเนีย เอเชียใต้ เอเชียตะวันออกเฉียงใต้ เกาะต่างๆในมหาสมุทรแปซิฟิก ไมยราบถูกจัดว่าเป็นสายพันธุ์รุกรานใน ออสเตรเลีย และถูกจัดว่าเป็นวัชพืชในดินแดนตอนเหนือ และรัฐเวสเทิร์นออสเตรเลีย แม้ว่าจะไม่ได้มีถิ่นกำเนิดที่นั่น นอกจากนี้ไมยราบยังเป็นพืชควบคุมใน รัฐควีนส์แลนด์ อีกด้วย ไมยราบถูกนำเข้าไปใน กาน่า ไนจีเรีย เซเชลส์, มอริเชียส เอเชียตะวันออก อีกด้วย แต่ไม่ถูกพิจราณาว่าเป็นสายพันธุ์รุกรานในพื้นที่เหล่านั้น ใน สหรัฐอเมริกา, พืชชนิดนี้ขึ้นในรัฐฟลอริดา เกาะฮาวาย รัฐเวอร์จิเนีย เกาะของรัฐแมริแลนด์ เครือรัฐเปอร์โตริโก รัฐเท็กซัส และในเกาะของรัฐเวอร์จิเนีย
มหาปวารณา
วันมหาปวารณา เป็นวันสำคัญในพุทธศาสนา ตรงกับวันสุดท้ายของการอยู่จำพรรษา 3 เดือน คือ วันขึ้น 15 ค่ำ เดือน 11 พระพุทธเจ้าทรงอนุญาตให้พระภิกษุทำการปวารณา คือ ยอมให้ว่ากล่าวตักเตือนซึ่งกันและกัน หมายถึงยอมมอบตนให้สงฆ์กล่าวตักเตือน ในข้อบกพร่องที่ภิกษุทั้งหลายได้เห็นได้ยิน หรือมีข้อสงสัย ด้วยจิตเมตตา เพื่อจักได้สำรวมระวังปรับปรุงแก้ไขตนเอง เพื่อความเจริญของพระธรรมวินัยและความผาสุกในการอยู่ร่วมกัน
วันที่พระสงฆ์ทำมหาปวารณานี้ เรียก "ตามที่เข้าใจกันทั่วไป" ว่า วันออกพรรษา
ความเป็นมาของวันมหาปวารณา.
ครั้งหนึ่ง มีภิกษุที่จำพรรษาในแคว้นโกศล ตั้งกติกาว่า จะไม่พูดกัน แต่ใช้วิธีบอกใบ้ หรือใช้มือแทนคำพูด เมื่อออกพรรษาแล้วไปเฝ้าพระพุทธเจ้า พระองค์ตรัสถาม ทรงติเตียน และทรงอนุญาตการปวารณา คือ การอนุญาตให้ภิกษุอื่นว่ากล่าวตักเตือนกันได้ ภิกษุจำพรรษาแล้ว ย่อมปวารณากันด้วยเหตุ 3 ประการคือ
วิธีปวารณา.
ภิกษุเถระพึงห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้งณาสูตร พระพุทธเจ้าทรงปวารณาแก่หมู่สงฆ์
คราวหนึ่งในพระวิหารบุพพาราม กรุงสาวัตถี พระพุทธเจ้าประทับอยู่กับภิกษุสงฆ์ 500 รูป ล้วนเป็นพระอรหันต์ในวันอุโบสถขึ้น 15 ค่ำเพื่อจะทรงทำปวารณา พระผู้มีพระภาคเจ้าตรัสแก่เหล่าภิกษุนั้นว่า จะติเตียนการกระทำทางกาย ทางวาจาของพระองค์บ้างหรือไม่ พระสารีบุตรตอบปฏิเสธเพราะพระองค์ยังทางที่ยังไม่เกิดให้เกิดขึ้น จากนั้นพระสารีบุตรก็กล่าวปวารณาให้พระพุทธเจ้าติเตียนท่าน พระผู้มีพระภาคเจ้ากล่าวปฏิเสธ เพราะพระสารีบุตรเป็นบัณฑิต เป็นผู้มีปัญญามาก พระสารีบุตรทูลถามอีกว่า พระองค์จะไม่กล่าวติเตียนการกระทำทางกาย ทางวาจา ของเหล่าภิกษุบ้างหรือ พระองค์กล่าวปฏิเสธ เพราะเหล่าภิกษุได้บรรลุวิชชา 3 อภิญญา 6 ได้อุภโตภาควิมุตติ และได้ปัญญาวิมุติเป็นพระอรหันต์
อู้ตั่น
ตั่น (; ; 22 มกราคม พ.ศ. 2452 – 25 พฤศจิกายน พ.ศ. 2517) หรือที่เรียกร่วมกับคำนำหน้าชื่อว่า อู้ตั่น  เป็นนักการทูตชาวพม่า และเป็นเลขาธิการองค์การสหประชาชาติใน ค.ศ. 1961 ถึง 1971 เป็นเวลา 10 ปีกับอีกหนึ่งเดือน
อู้ตั่นเสียชีวิตเมื่อวันที่ 25 พฤศจิกายน ค.ศ. 1974 ที่นครนิวยอร์ก สหรัฐ ด้วยโรคมะเร็งปอด รวมอายุได้ 65 ปี
ตั่นเป็นลูกคนแรกจากลูกชายสี่คนที่เกิดในป้านตะนอ บริติชพม่า จากครอบครัวเจ้าของที่ดินที่ร่ำรวยปานกลางและพ่อค้าข้าว Po Hnit พ่อของเขา ซึ่งจบการศึกษาที่โกลกาตา เป็นบุคคลเดียวในเมืองที่สามารถพูดภาษาอังกฤษได้คล่องแคล่ว โดยเป็นคนก่อตั้งสมาคมวิจัยพม่าและช่วยก่อตั้งหนังสือพิมพ์"เดอะซัน" ("สุริยะ") ที่ย่างกุ้ง ถึงแม้ว่าสมาชิกครอบครัวของเขามีเชื้อสายพม่าและนับถือศาสนาพุทธ ถั่น มินอู (หลานชายของอู้ตั่น) รายงานว่า พ่อของตั่นมีบรรพบุรุษ "จากทั้งอินเดียและจีน พุทธและมุสลิม เช่นเดียวกันกับไทใหญ่และม้ง" พ่อของเขาหวังว่าลูกชายทั้งสี่จะจบในระดับปริญญา Khant, Thaung และ Tin Maung กลายมาเป็นนักการเมืองและนักวิชาการ
ตั่นมีส่วนร่วมในการตีพิมพ์หนังสือพิมพ์และวารสารบางวส่วนภายใต้นามปากกา "Thilawa" และแปลหนังสือหลายเล่ม ซึ่งรวมไปถึงเล่มหนึ่งของสันนิบาตชาติ เขาได้แรงบันดาลใจจากเซอร์สแตฟฟอร์ด คริปปส์, ซุน ยัตเซ็น และมหาตมา คานธี ในช่วงวิกฤตการเมืองพม่า ตั่นอยู่ตรงกลางระหว่างกลุ่มชาตินิยมกับกลุ่มจงรักภักดีต่ออังกฤษ
บรรเจิดศรี ยมาภัย เกิดเมื่อวันที่ 4 มิถุนายน พ.ศ. 2468 เป็นนักแสดงชาวไทย เป็นญาติกับมนฤดี ยมาภัย นักแสดง และเป็นมารดาของ อ.ศัลยา สุขะนิวัต นักเขียนบทละครชื่อดัง โดยบรรเจิดศรีเข้าสู่วงการแสดงเมื่ออายุราว 50 ปี มีผลงานการแสดงละครเรื่องแรก ๆ อย่าง "ปู่โสมเฝ้าทรัพย์" ยังแสดงในละครอย่าง "เคหาสน์สีแดง" ปี 32 ละคร "คู่กรรม" (ยายอังศุมาลิน) ปี 33 ละคร "หลงเงาจันทร์" และละคร "ดาวพระศุกร์" นอกจากนี้ในปี 2537 ยังแสดงภาพยนตร์เรื่อง "อำแดงเหมือนกับนายริด" และทำให้ได้รับรางวัลชมรมวิจารณ์บันเทิง ครั้งที่ 5 ประจำปี 2537 ในสาขาผู้แสดงสมทบหญิงยอดเยี่ยม จากการแสดงภาพยนตร์เรื่องนี้
บรรเจิดศรี สำเร็จการศึกษาระดับมัธยมศึกษา จากโรงเรียนสตรีวิทยา จากนั้นได้เข้าเรียนต่อที่แผนกวิชาหนังสือพิมพ์ ที่ จุฬาลงกรณ์มหาวิทยาลัย แต่ไม่จบการศึกษา
ศุภสิทธิ์ ชินวินิจกุล ชื่อเล่น ป๊อป (เกิด 10 พฤศจิกายน พ.ศ. 2535) เป็นนักแสดง นักร้อง พิธีกรชาวไทย มีชื่อเสียงมาจากภาพยนตร์เรื่อง "ม.3 ปี 4 เรารักนาย" ของค่ายอาวอง โดยรับบทเป็น “นัท“ พระเอกในรุ่น ม.3 ซึ่งแสดงนำคู่กับ ชลธร ปรัชญารุ่งโรจน์ จากดูโอ้ ซิสก้า ซึ่งรับบทเป็น “แจน“ ซึ่งก่อนหน้านี้ป๊อปไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้ป๊อปได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ
ป๊อปซึ่งแต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีพี่สาว 1 คนอายุห่างกัน 11 ปี อดีตนักร้องที่มีผลงานด้านการร้องเพลงร่วมกับอาร์ม - วีรยุทธ จันทร์สุข และ เอี๊ยง - สิทธา สภานุชาติ สังกัดอาร์เอส ชื่อ Rookie BB จบการศึกษามัธยมศึกษา สายศิลป์-คำนวณ โรงเรียนสวนกุหลาบวิทยาลัย จบการศึกษาที่ คณะบริหารธุรกิจ มหาวิทยาลัยนานาชาติแสตมฟอร์ด (Stamford International University)
โพลีไซคลิก อะโรมาติก ไฮโดรคาร์บอน
คว่ำตายหงายเป็น  เป็นพืชล้มลุก อวบน้ำ ใบเดี่ยว รูปไข่ โคนและปลายมน ขอบใบจักเป็นฟันตื้น ๆ เนื้อใบอวบหนา ออกดอกเป็นช่อที่ปลายยอด ดอกสีแดงและเขียว ทรงกระบอก ห้อยคว่ำลง ปลายเป็น 4 แฉก ผลเป็นพวง เมล็ดขนาดเล็ก
ในทางสมุนไพร ใช้ใบเผาไฟเล็กน้อย หรือตำพอกแผลไฟไหม้ น้ำร้อนลวก ฝี ตาปลา ใบตำคั้นน้ำแก้บิด ขับปัสสาวะ โรคไขข้ออักเสบ ใบมีรสเย็นเฝื่อน พอกฝีแก้ปวด น้ำคั้นจากใบผสมการบูร ทาถูนวดแก้เคล็ดขัดยอก
จากการศึกษาทางวิทยาศาสตร์ปัจจุบันพบว่า มีสารต้านอนุมูลอิสระ ลดความดัน เบาหวาน ซึมเศร้า ป้องกันแผลในกระเพาะอาหาร คลายกังวล ต้านการชัก ลดการบีบตัวที่ไวของกระเพาะอาหาร รวมถึงต้านมะเร็ง รวมถึงใช้ยังประโยชน์ในทางพิธีกรรมต่าง ๆ เช่น เอาดอกไปไว้ในยุ้งข้าว บูชารถ ขึ้นบ้านใหม่ เอาใบใส่พานบายศรีสู่ขวัญบ่าวสาว ทำขวัญนาค และปลูกไว้เพื่อความเป็นมงคล
คว่ำตายหงายเป็น ยังมีชื่ออื่น ๆ อีกมากมาย เช่น ต้นตายใบเป็น, ต้นตายปลายเป็น, กระลำเพาะ, นิรพัตร, เบญจฉัตร, กะเร, มะตบ, ล็อบแล็บ, ลุบลับ, ลุมลัง, ตาวาร (3 จังหวัดชายแดนภาคใต้), ประฉู่ชิคะ (ภาษากะเหรี่ยง), ค้ำ (อำเภอนาแห้ว), ปู่ย่า (อำเภอภูหลวง), ประเตียลเพลิง, เพรอะแพระ, ยาเท้า, ส้มเช้า, หญ้าปล่องไฟ, หญ้าหวาน (ภาษาไทใหญ่) และผักเบี้ยใหญ่
การไปรษณีย์ในประเทศไทย
พนักงานนำจ่ายในไทย.
งานด้านไปรษณีย์ของไทยขึ้นกับ บริษัทไปรษณีย์ไทย จำกัด (ปณท.) ในอดีตเคยขึ้นกับเป็น กรมไปรษณีย์โทรเลขและการสื่อสารแห่งประเทศไทย
ไปรษณีย์ในไทยมีประวัติย้อนหลังไปตั้งแต่สมัยสุโขทัย เป็นเส้นทางจดหมายจากสวรรคโลกผ่านสุโขทัยไปยังกำแพงเพชรใช้สำหรับการปกครอง ส่วนบริการไปรษณีย์สำหรับประชาชนทั่วไป มีหลายหน่วยงานเคยที่เปิดให้บริการทางด้านไปรษณีย์ ก่อนที่ไปรษณีย์ไทยของรัฐจะเปิดให้บริการ เช่น บริษัทเอกชน บริษัทเดินเรือนิร สถานกงสุลของอังกฤษ และ สหรัฐอเมริกาในไทย เป็นต้น โดยเป็นจดหมายส่งไปต่างประเทศ และมีการติดแสตมป์ของประเทศในแถบนี้ เช่น ฮ่องกง อังกฤษ อาณานิคมช่องแคบ (Strait Settlements, ปัจจุบันคือมาเลเซีย สิงคโปร์ เกาะคริสต์มาส และหมู่เกาะโคโคส (คีลิง)) และอินเดียตะวันออก (East Indies) เป็นต้น ก่อนที่จะส่งทางเรือเดินสมุทรไปยังไปรษณีย์เจ้าของแสตมป์นั้น ๆ เพื่อส่งต่อไปยังจุดหมายปลายทาง
ประวัติไปรษณีย์ในไทย.
จุดเริ่มต้นของกิจการไปรษณีย์ของราชการไทยเกิดขึ้นในปี พ.ศ. 2423 เจ้าหมื่นเสมอใจราช หัวหมื่นมหาดเล็กเวรสิทธิ์ ได้ทำหนังสือกราบบังคมทูล พระบาทสมเด็จพระจุลจอมเกล้าเจ้าอยู่หัว ถวายคำแนะนำให้เปิดบริการไปรษณีย์ขึ้นใน ประเทศไทย โดยพระบาทสมเด็จพระจุลจอมเกล้าเจ้าอยู่หัว มีพระราชดำริเห็นชอบ จึงทรงแต่งตั้งให้ สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ ผู้ทรงมี ประสบการณ์ เกี่ยวกับการจัดส่งหนังสือพิมพ์รายวัน "ข่าวราชการ" ดำรงตำแหน่งผู้สำเร็จราชการกรมไปรษณีย์ เมื่อสมเด็จพระเจ้าน้องยาเธอเจ้าฟ้า ภาณุรังษีสว่างวงศ์ฯ ได้ทรงวางโครงการและ เตรียมการไว้พร้อมที่จะเปิดบริการไปรษณีย์ได้แล้ว ก็ได้ประกาศเปิดรับฝาก ส่งจดหมายหรือหนังสือ เป็นการทดลองในเขตพระนครและธนบุรีขึ้นเมื่อ วันที่ 4 สิงหาคม พ.ศ. 2426 มีที่ทำการตั้งอยู่ ณ ตึกใหญ่ริมแม่น้ำเจ้าพระยาตอนปากคลองโอ่งอ่าง ด้านทิศเหนือ (ปัจจุบันถูกรื้อเพื่อใช้ที่สร้าง สะพานคู่ขนานกับสะพานพุทธ) ที่ทำการแห่งแรกนี้ใช้เป็น ที่ทำการไปรษณีย์สำหรับจังหวัดพระนคร ด้วยเรียกกันว่า "ไปรษณียาคาร"
ในรัชสมัยของพระบาทสมเด็จพระจุลจอมเกล้าเจ้าอยู่หัว ถือเป็นยุคแรกของ การไปรษณีย์ไทย ด้วยการจัดตั้งกรมไปรษณีย์ในประเทศไทย และการผลิต "แสตมป์ชุดโสฬส" แสตมป์ชุดแรกของประเทศ รวมไปถึงจัดพิมพ์ไปรษณียบัตรครั้งแรก เพื่อรองรับกิจการไปรษณีย์ที่เกิดขึ้นในขณะนั้นอีกด้วย
ในเวลาต่อมาได้จัดตั้งโรงเรียนไปรษณีย์และคมนาคมขึ้น รวมไปถึงการขยายกิจการไปรษณีย์ ด้วยการจัดสร้างที่ทำการไปรษณีย์แห่งที่ 2 อีกด้วย แม้ว่าเกิดเหตุการณ์ร้ายแรงใดๆ ก็ตาม กรมไปรษณีย์ก็ไม่หยุดให้บริการแก่ประชาชน เพราะเล็งเห็นถึงความสำคัญของการติดต่อสื่อสาร เช่นเดียวกับช่วงสงครามโลกครั้งที่ 2 กรมไปรษณีย์โทรเลขก็ไม่เคยหยุดทำการเช่นกัน
ต่อมาในปี พ.ศ. 2441 เสนาบดีกระทรวงโยธาธิการกราบบังคมทูลเสนอความเห็นว่าราชการ ของกรมไปรษณีย์และราชการของกรมโทรเลข ซึ่งตั้งขึ้นก่อนกรมไปรษณีย์แล้วนั้นเป็นงานใน ด้านสื่อสารด้วยกันควรรวมเป็นหน่วยราชการ เดียวกันเสียเพื่อความสะดวกแก่การดำเนินงาน พระบาทสมเด็จพระจุลจอมเกล้าเจ้าอยู่หัวทรงเห็น เป็นสมควรจึงทรงพระกรุณาโปรดเกล้าฯ ให้รวมหน่วยงานทั้งสองเข้าด้วยกันเรียกว่า "กรมไปรษณีย์โทรเลข" ซึ่งได้ย้ายไปใช้อาคารที่ทำงานเดิมของสถานกงสุลอังกฤษ ถนนเจริญกรุง เป็นที่ทำการและเรียกกันโดยทั่วไปว่า "ที่ทำการไปรษณีย์โทรเลขกลาง" ต่อมาอาคารเดิมของสถานกงสุลอังกฤษทรุดโทรมและคับแคบไม่เหมาะกับงานไปรษณีย์ จึงได้รื้ออาคารเดิมทิ้งและสร้างอาคารใหม่ คือ "อาคารไปรษณีย์กลาง" ถนนเจริญกรุง ในปัจจุบัน
ช่วงรัชสมัยพระบาทสมเด็จพระมงกุฎเกล้าเจ้าอยู่หัว เริ่มจากการเปิดที่ทำการไปรษณีย์โทรเลขครบ 18 มณฑล​ทั่วประเทศ การใช้รถยนต์ขนส่งไปรษณียภัณฑ์ และการเปิดเส้นทางขนส่งไปรษณียภัณฑ์ทางอากาศในประเทศ
การไปรษณีย์ เป็นบริการสาธารณะจำเป็นต้องมีระเบียบข้อบังคับเพื่อให้ประชาชนผู้ใช้บริการและ เจ้าหน้าที่ผู้ดำเนินบริการทราบและถือปฏิบัติเมื่อ เปิดการไปรษณีย์โทรเลขได้ประมาณ 2 ปีแล้ว รัฐบาลจึงได้ตรากฎหมายขึ้นใน ปี พ.ศ. 2428 เรียกว่า "พระราชบัญญัติการไปรษณีย์ไทย จุลศักราช 1248" ต่อมาในปี พ.ศ. 2440 ได้ออกพระราชกำหนดไปรษณีย์ ร.ศ.116 ยกเลิก พระราชบัญญัติฉบับแรกและใช้พระราชกำหนดนี้ตลอดมา จนกระทั่งปรับปรุงใหม่ออกเป็น "พระราชบัญญัติไปรษณีย์ พุทธศักราช 2477" มีรัฐมนตรีว่าการกระทรวงเศรษฐการเป็น ผู้รักษาตามพระราชบัญญัติ (ปัจจุบันรัฐมนตรีว่าการกระทรวงดิจิทัลเพื่อเศรษฐกิจและสังคมเป็นผู้รักษาการ ตามพระราชบัญญัติและพระราชบัญญัติฉบับนี้ยังคงมีผลใช้บังคับอยู่)
เมื่อวันที่ 25 กุมภาพันธ์ พ.ศ. 2520 ได้มีการจัดตั้ง “การสื่อสารแห่งประเทศไทย (กสท.) งาม” ตามพระราชบัญญัติการสื่อสารแห่งประเทศไทย พ.ศ. 2519 โดยรับมอบกิจการด้านปฏิบัติการทั้งหมด รวมถึงการให้บริการไปรษณีย์จากกรมไปรษณีย์โทรเลขมาดำเนินการ โดยมีสถานะเป็นรัฐวิสาหกิจ ใช้สถานที่ปฏิบัติงาน ณ ที่ทำการไปรษณีย์กลาง ต่อมาสำนักงานใหญ่ย้ายมาอยู่ที่ถนนแจ้งวัฒนะ ซึ่ง กสท. ได้ปรับปรุงและพัฒนาบริการให้เจริญก้าวหน้ามาโดยตลอด จนเป็นรัฐวิสาหกิจชั้นนำที่ยิ่งใหญ่ มีศักยภาพเครือข่าย ระบบ และคุณภาพบริการระดับมาตรฐานสากล
จากนโยบายรัฐบาลที่ต้องการแปรสภาพรัฐวิสาหกิจ เพื่อเพิ่มประสิทธิภาพการทำงานให้เทียบเท่าภาคเอกชน ซึ่ง กสท. เป็นหนึ่งในรัฐวิสาหกิจที่ต้องดำเนินการตามนโยบายดังกล่าว โดยเมื่อวันที่ 8 กรกฎาคม 2546 คณะรัฐมนตรีมีมติให้แปรสภาพ กสท. ตามแผนแม่บทพัฒนากิจการโทรคมนาคม และพระราชบัญญัติทุนรัฐวิสาหกิจ พ.ศ. 2542 แยกกิจการเป็น 2 บริษัท คือ บริษัท ไปรษณีย์ไทย จำกัด และบริษัท กสท โทรคมนาคม จำกัด (มหาชน) ซึ่งจดทะเบียนจัดตั้งเป็นบริษัทเมื่อวันที่ 14 สิงหาคม 2546
บริษัท ไปรษณีย์ไทย จำกัด (ปณท.) ยังคงสถานะเป็นรัฐวิสาหกิจ สังกัดกระทรวงดิจิทัลเพื่อเศรษฐกิจและสังคม ตั้งอยู่ที่ อาคารสำนักงานใหญ่ ปณท. ถนนแจ้งวัฒนะ โดยปฏิรูปภาพลักษณ์ใหม่ ปรับปรุงบริการและการให้บริการไปรษณีย์แก่ประชาชนทั่วไปและพัฒนาการให้บริการเชิงธุรกิจ เพื่อให้ ปณท. ก้าวไกล ทันสมัย ช่วยยกระดับคุณภาพชีวิตและเอื้อประโยชน์ต่อเศรษฐกิจของประเทศไทยอย่างต่อเนื่องตลอดไป
ไปรษณีย์กงสุลอังกฤษ.
ที่ทำการไปรษณีย์ของกงสุลอังกฤษ ถือเป็นไปรษณีย์ที่สำคัญที่สุดก่อนที่มีการให้บริการไปรษณีย์ของไทย สามารถฝากส่งจดหมายไปยังประเทศต่าง ๆ ทั้งในยุโรปและอเมริกา โดยทางเรือไปส่งยังที่ไปรษณีย์สิงคโปร์เพื่อคัดแยกและนำจดหมายส่งต่อจนถึงปลายทาง (กรณีจดหมายไปอเมริกา มีการส่งไปฝากที่ทำการไปรษณีย์ฮ่องกงด้วย)
ไปรษณีย์นี้ตั้งอยู่ภายในกงสุลอังกฤษซึ่งเริ่มให้บริการเพียงหนึ่งปีหลังจากที่ก่อตั้งกงสุลเมื่อ พ.ศ. 2400 ต่อมาในปี พ.ศ. 2425 มีการนำแสตมป์จาก อินดีส์ตะวันออก และ อาณานิคมช่องแคบ มาประทับเครื่องหมาย "B" เพื่อใช้ติดบนซองที่ส่งจากกรุงเทพ ไปรษณีย์นี้ได้ปิดทำการเมื่อ กรกฎาคม พ.ศ. 2428 หลังไทยได้เข้าร่วมสหภาพสากลไปรษณีย์ (Universal Postal Union, UPU) และเริ่มให้บริการไปรษณีย์ไปต่างประเทศ
กงสุลอังกฤษแห่งนี้ปัจจุบันเปลี่ยนไปเป็นที่ทำการไปรษณีย์กลาง บางรัก ส่วนสถานกงสุลย้ายไปตั้งที่ใหม่อยู่บนถนนเพลินจิต
ไปรษณีย์ของรัฐ.
ระบบไปรษณีย์ของรัฐ เกิดขึ้นในรัชสมัยของ รัชกาลที่ 5 โดยหน่วยงานที่รับผิดชอบกิจการไปรษณีย์ในสมัยแรกคือ กรมไปรษณีย์ เปิดให้บริการเป็นครั้งแรก ณ วันที่ 4 สิงหาคม พ.ศ. 2426 กรมไปรษณีย์ในสมัยนั้นอยู่ภายใต้การดูแลของ สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมหลวงภาณุพันธุวงศ์วงเดช มีตำแหน่งเป็น ผู้สำเร็จราชการกรมไปรษณีย์ มีสำนักงานใหญ่อยู่ที่ไปรษณียาคาร ตั้งอยู่ริมแม่น้ำเจ้าพระยาใกล้ปากคลองโอ่งอ่าง ปัจจุบันรื้อทิ้งเพื่อสร้างสะพานพระปกเกล้า (แต่มีการสร้างใหม่ที่ตำแหน่งใกล้เคียงเพื่อเปิดเป็นพิพิธภัณฑ์ในอนาคต)
ในระยะแรกที่ให้บริการ ครอบคลุมเฉพาะกรุงเทพเท่านั้น เมื่อ 27 กรกฎาคม พ.ศ. 2428 จึงเริ่มขยายไปต่างจังหวัดโดยเปิดที่ทำการไปรษณีย์ที่สมุทรปราการและนครเขื่อนขันธ์ (พระประแดง ในปัจจุบัน) และขยายต่อจนถึงเชียงใหม่ในเดือนตุลาคมของปีเดียวกัน
ส่วนบริการไปรษณีย์ระหว่างประเทศ เริ่มเมื่อ 1 กรกฎาคม พ.ศ. 2428 หลังประเทศไทยเข้าเป็นสมาชิกสหภาพสากลไปรษณีย์
ในปี พ.ศ. 2441 กรมไปรษณีย์ได้เปลี่ยนชื่อเป็น กรมไปรษณีย์โทรเลข หลังจากมีการควบรวมเอา กรมไปรษณีย์ และ กรมโทรเลข ซึ่งดูแลงานด้านโทรเลข เข้าด้วยกัน เมื่อ พ.ศ. 2483 ได้มีการเปิด ที่ทำการไปรษณีย์กลาง ขึ้นบนถนนเจริญกรุง เขตบางรัก และใช้เป็นที่ทำการของกรมไปรษณีย์โทรเลข
ปี พ.ศ. 2520 ได้เปลี่ยนโครงสร้างมาเป็นรัฐวิสาหกิจใช้ชื่อว่า การสื่อสารแห่งประเทศไทย (กสท.)
และเมื่อวันที่ 14 สิงหาคม พ.ศ. 2546 มีการปรับโครงสร้างอีกครั้งตามนโยบายแปรรูปรัฐวิสาหกิจ โดยแยกการสื่อสารแห่งประเทศไทย เป็น บริษัทไปรษณีย์ไทย จำกัด (ปณท) และบริษัท กสท โทรคมนาคม จำกัด (มหาชน) ซึ่งปัจจุบัน บริษัทไปรษณีย์ไทย จำกัด เป็นผู้ดูแล บริการด้านไปรษณีย์ทั้งหมด มีสำนักงานใหญ่ที่ถนนแจ้งวัฒนะ
บริษัท ไปรษณีย์ไทย จำกัด
Thailandpost
กระสัง  เป็นไม้ล้มลุก ขนาดเล็ก สูงประมาณ 25 เซนติเมตร ลำต้นสีเขียวใส ใบสีเขียวอ่อน รูปหัวใจ รูปร่างคล้ายใบพลู ต้นและใบอวบน้ำ ออกดอกเป็นช่อ ขนาดเล็ก คล้ายช่อดอกของพริกไทย ในทางสมุนไพรใช้ตำพอกฝี
หูปลาช่อน
หูปลาช่อน  เป็นไม้ล้มลุก ลำต้นตั้งตรงสูง 10 -45 เซนติเมตร ปลายใบแหลมเรียว โคนใบกว้างรูปไข่ ขอบใบหยักเว้า หลังใบสีเขียวเข้ม ท้องใบสีม่วงแดง ดอกออกเป็นช่อกลางลำต้น ช่อหนึ่งแยกเป็น 2 แขนง ดอกสีแดง ขนาดเล็ก ผลมีเปลือกแข็ง
ในทางสมุนไพร รากสดนึ่งกับเนื้อหมูแก้ตานขโมย ต้นสดต้มน้ำดื่มเป็นยาแก้เจ็บคอ ทอนซิลอักเสบ ต้นสดตำคั้นน้ำพอกบริเวณที่เป็นฝี แก้บวมน้ำ ยานี้ห้ามใช้ในหญิงมีครรภ์
Kalanchoe pimata
Mitragyna speciosa
Peperomia pellucida
สถานีรถไฟสังกระทาย
ศึกสงครามนินจาโลกจิไรยะ
"บทความนี้เกี่ยวกับโทคุซัทสึ สำหรับการ์ตูน ดูที่ จิไรยะ (นารุโตะ)"
ศึกสงครามนินจาโลกจิไรยะ  เป็นภาพยนตร์โทคุซัทสึแนวเมทัลฮีโรลำดับที่ 7 ออกอากาศครั้งแรกเมื่อวันที่ 24 มกราคม ค.ศ. 1988 ถึงวันที่ 11 มกราคม ค.ศ. 1989 โดยออกอากาศทุกวันอาทิตย์เวลา 9.30 ถึง 10.00 น.ทางสถานีโทรทัศน์ทีวีอาซาฮีรวมทั้งสิ้น 50 ตอน. ในประเทศไทยเคยออกอากาศทางสถานีโทรทัศน์สีกองทัพบกช่อง 7 ในปี พ.ศ. 2533 ทุกวันอาทิตย์เวลา 8:30-9:00 น.
ตัวละครในมาสค์ไรเดอร์เดนโอ
รายชื่อสถานที่ท่องเที่ยวในจังหวัดอุตรดิตถ์
น้ำตกแม่พูล ลับแล
เล็บครุฑ (นวนิยาย)
เล็บครุฑ เป็นนวนิยายแนวสืบสวนสอบสวน บทประพันธ์ของ พนมเทียน โดยเป็นเรื่องราวของ ร้อยตรีคมน์ สรคุปต์ ชายหนุ่มผู้ที่มีหน้าตาเหมือนกับ จอมโจรชื่อก้อง ชีพ ชูชัย อาสามาเป็น จารชนให้กับกรมสืบราชการลับไทย ในรหัส พยัคฆ์ร้าย 666 มีภารกิจคือ ปลอมตัวเป็นชีพ ชูชัย ดาวร้ายเบอร์ต้นๆ ของวงการมิจฉาชีพที่ทำทุกอย่างเพื่อเงิน เพื่อแทรกซึม สืบสวน สอบสวน ในลักษณะ ถูกตัดจากบัญชีเป็น เหลือแต่บัญชีตาย อย่างเดียว ต้องต่อสู้กับเหล่าร้าย เล็บครุฑ หรือสมาคมสิ่งเอ็งประเทศไทย และต้องหลบหนีการจับกุมจาก ตำรวจ เพราะตนเองอยู่ในฐานะ ชีพ ชูชัย ดาวร้ายในวงการมิจฉาชีพ คมน์ สรคุปต์ ต้องทำทุกวิถีทางเพื่อดำดิ่งสู่รากแก้วของเล็บครุฑ และจัดการถอนรากเง้าสักหลาดของพวกเล็บครุฑในไทย คมน์ สรคุปต์ คือความรู้สึกเสียสละอันยิ่งใหญ่ มีสำนึกยิ่งในคุณธรรม หน้าที่ และความรับผิดชอบที่ควรค่าแก่คำว่า "ผู้พิทักษ์สันติราษฏร์" ถ้อยคำเหล่านี้ทรงความหมายเช่นใด ชีพ ชูชัย หนึ่งในนามปฏิบัติการของ คมน์ สรคุปต์ ก็สมคำเฉกเช่นนั้น
"เล็บครุฑ" คือสัญลักษณ์ของสมาคมสิ่งเอ็ง หมายครองชิ้นส่วนของนกอินทรีแพลตตินั่ม (ทองคำขาว) ทั้ง 6 ชิ้น เพราประโยคเดียวที่ว่า ใครครอบครองนกอินทรี ผู้นั้นครอบครองโลก เพราะว่าอินทรีตัวนี้ กำความลับทางวิทยาศาสตร์ นั่นคือรังสีคอสมิคเรย์ แต่คนแล้วคนเล่าที่พาตัวเองเข้าไปเกี่ยวพันกับชิ้นส่วนของอินทรี ใครมีความอยากจะได้มันมาเป็นกรรมสิทธิ์ ผลสุดท้ายที่ไม่ต่างกันคือความตาย เพราะอาถรรพ์ของเจ้านกร้ายยังคงอยู่ ตราบใดที่กิเลสมนุษย์ครอบงำหวังอยากได้มันมา
เรื่อง เล็บครุฑ ถูกสร้างเป็นภาพยนตร์ 3 ครั้ง ในปี พ.ศ. 2500 พ.ศ. 2511 และ พ.ศ. 2525 และเป็นละครโทรทัศน์ ในปี พ.ศ. 2530 และ พ.ศ. 2560 โดยในปี 2560 ออกอากาศทาง ช่อง 7 สี ทุกวันพุธ พฤหัสบดี เวลา 20:30 น. เริ่มตอนแรก 26 เมษายน พ.ศ. 2561 ต่อจากละครเรื่อง ชาติลำชี นำแสดงโดย ศิวัฒน์ โชติชัยชรินทร์ รับบท ร้อยตรีคมน์ สรคุปต์ / ชีพ ชูชัย , กันตพงศ์ บำรุงรักษ์ รับบท ร้อยตำรวจเอกกริช กำจร / สารวัตรกริช กำจร , จีรนันท์ มะโนแจ่ม รับบท มรกต กำจร , เฌอมาวีร์ สุวรรณภาณุโชค รับบท รจิต , ศรุต สุวรรณภักดี รับบท นักสืบเชลยศักดิ์อุกฤษดิ์ ดำเกิง , วัชรบูล ลี้สุวรรณ รับบท สิงห์ / สุภาพบุรุษเลอพงศ์ , สหัสชัย ชุมรุม รับบท จางซูเหลียง , สมหทัย เหรียญทอง รับบท เจ้าหญิงตวนกูปรีดะ ฮนัม , ญาดา เทพนม รับบท กินรี / บริมบรา , โอลิเวอร์ บีเวอร์ รับบท เอ อาร์ มาคิดาร์ลาร์ (มิสเตอร์เอ) , เจจินตัย อันติมานนท์ รับบท เชี่ยวชาญ , สุรศักดิ์ โชติทินวัฒน์ รับบท สุชาติ , ณรงค์ฤทธิ์ รัตนภักดี รับบท โอ , เกศริน เอกธวัชกุล รับบท แคท
ร้อยตรีคมน์ สรคุปต์ แห่งกองทัพบกไทย ได้ถูกเรียกตัวจากกรมสืบราชการลับให้มาปฏิบัติภารกิจของชาติ ในการปราบปรามเล็บครุฑในคราบทรชนนาม "ชีพ ชูชัย" โดยใช้รหัสพยัคฆ์ร้าย 666 ในประเทศไทยได้มี อั้งยี่ เข้ามาระบาด ภายใต้การนำของ จางซูเหลียงหรือ ดร.ฟูซีฮัน (สมาคมสิ่งเอ็งสาขาประเทศไทย) แต่วงการตำรวจไทยขนานนามมันว่า"เล็บครุฑ" สารวัตรกริช กำจร นายตำรวจ ที่ทำตามคำพูดที่ว่า ผู้พิทักษ์สันติราชโดยแท้จริง เป็นคนติดตามคดีของเล็บครุฑ อีกฝ่ายคือ กรมสืบราชการลับ ที่ได้ส่งคมน์ สรคุปต์ เข้ามาเป็นชีพ ชูชัย โดยการสับเปลี่ยนตัวกับ ชีพ ชูชัยตัวจริง (เพราะ ชีพ ชูชัยตัวจริงถูกยิงตายจากการหักหลังกันเองในกลุ่มทรชน) คมน์ ในบทบาทของ ชีพ ชูชัย ดาวร้ายกวนเมือและต้องทำทุกวิถีทางที่จะสืบสวน สอบสวน เพื่อที่จะทำลายสมาคมสิ่งเอ็งประเทศไทย หรือพวกเล็บครุฑ ซึ่งเนื้อเรื่องก็จะเข้มข้นไปทุกตอน กับแผนการของพวกเล็บครุฑ และการติดตามปราบของกริช และชีพผู้ที่เข้าไปเป็นเล็บครุฑ
วายร้ายกวนเมืองชั้นแนวหน้าของเมืองไทย ซึ่งถูกคมฆ่าตาย (ในละครฉบับช่อง 7) (ถูกยิงตายหลังหักหลังกันเองในกลุ่มทรชน ฉบับนิยาย) และในคราบของชีพ ชูชัย ความจริงคือ ร้อยตรีคมน์ สรคุปต์ เจ้าหน้าที่จากกองทัพบก รหัส พยัคฆ์ร้าย666 สายลับจากกรมสืบราชการลับ ปลอมตัวเพื่อเข้าแทรกซึม และลอบสังหาร สมาคมสิ่งเอ็ง หรือ อั๊งยี่เล็บครุฑ ของดร.ฟูซีฮัน หรือขุนพลจางซูเหลียง
สารวัตรแห่งกองปราบปรามพิเศษกรมตำรวจไทย ผู้มีนิสัยไม่ลงกับใครไม่ว่าหน้าไหน และปฏิบัติหน้าที่สมคำว่า "พิทักษ์สันติราษฎร์" ค่อนข้างเถื่อน ใจร้อน มุทะลุ ดุดัน
น้องสาวของกริช เป็นสายลับพิเศษรหัส 25 ของกรมสืบราชการลับไทย
นักสืบเชลยศักดิ์ เข้ามาช่วยราชการไทย
จอมโจรชั้นแนวหน้าของไทย มือทรชนชาติเสือนามสิงห์ ผู้โลดแล่นในฉากหน้าสังคมชั้นสูงในฐานะสุภาพบุรุษเลอพงศ์ แต่หลังฉาก คือดาวร้ายเบอร์หนึ่งที่ไม่เคยยอมลงให้ใครนอกจาก ชีพ ชูชัย (ที่รต.คมน์ สรคุปต์ปลอมตัวมา)
จอมโจรอัจฉริยะ หรือ ดร.ฟูซีฮัน หัวหน้าสมาคมสิ่งเอ็งแห่งประเทศไทย ผู้ที่หักหลังสมาคมสิ่งเอ็งของสหพันธ์มลายู เพราะต้องการได้สูตรรังสีคอสมิกเรย์จากตัวนกอินทรีทองคำขาว ทั้งหกชิ้น เป็นบุคคลที่มีดวงตาทรงอานุภาพจากการฝึกพลังจิต ผู้ที่ตบตากรมตำรวจไทยโดยใช้หน้าฉาก เป็นพ่อค้าชาวจีน นายอาทร ทิพย์พานิช อย่างเย้ยฟ้ามือกฎหมาย
เจ้าหญิงรัฐเคดาห์ จารชนสาวสวยของสมาคมสิ่งเอ็งในมลายู และเป็นเสรีมลายูชั้นสั่งการคนสำคัญ ของขบวนการกู้ชาติมลายู
หนึ่งในผีเสื้อไฟของเล็บครุฑ ซึ่งกลัวชีพ ชูชัยเป็นที่สุด ทำงานปกติฉากหน้าเป็นนักเต้น ตามผับหรือบาร์ต่างๆ
พ่อค้าเพชรชาวอินเดีย หนึ่งในคราบปลอมของ คมน์ สรคุปต์ ในการทำงานล้มล้างอั้งยี่เล็บครุฑ
System biology
Slime mold
ชาช่า อัลเทอร์เมท (เกิด 27 สิงหาคม พ.ศ. 2521) ชื่อเล่น ชาช่า เป็นนักแสดงชาวไทยลูกครึ่ง-อังกฤษ
เข้าสู่วงการบันเทิงโดยการถ่ายโฆษณา และได้ถ่ายแบบลงหนังสือ "พจน์ อานนท์" จากนั้นมีผลงานภาพยนตร์กับทางไฟว์สตาร์ อย่างภาพยนตร์เรื่อง "ตุ๊ต๊ะ ต๋อมแต๋ม สุภาพบุรุษตัว ต." แสดงคู่กับ สมชาย เข็มกลัด ออกฉายปี 2537 จากนั้นชาช่าก็แสดงภาพยนตร์ทั้งบทนางเอกและแสดงสมทบในหลายเรื่อง อย่าง "กู๊ดบายซัมเมอร์ เอ้อเฮอ เทอมเดียว" (2539) แสดงร่วมกับ จอห์น ดีแลน (รับบทสมทบ) , "สติแตกสุดขั้วโลก" (2539) กำกับโดยพจน์ อานนท์ หนังทำเงินถึง 48 ล้านบาท , "อุแว้สวรรค์ มหัศจรรย์ข้ามโลก" (2540) ปี 2540 แสดงนำคู่กับ อัษฎา พานิชกุล กำกับ โดย ปัญญา นิ่มเจริญพงศ์ ,"ลับแลคนมหัศจรรย์" (2540) แสดงคู่กับสุระ ธีระกล และผลงานภาพยนตร์สะท้อนปัญหาวัยรุ่น ความรุนแรง เรื่อง "18 ฝนคนอันตราย" ออกฉายปี 2540 ซึ่งทำให้เธอได้รับรางวัลชมรมวิจารณ์บันเทิง ครั้งที่ 6 ประจำปี 2540 ในสาขาผู้แสดงสมทบหญิงยอดเยี่ยม
ด้านชีวิตส่วนตัวชาช่า แต่งงานใช้ชีวิตคู่กับสามีต่างชาติต่างวัย
ชาช่า อัลเทอร์แมท
NaOH
HFC-32
Biuret test
KOH
ด่างคลี
Molecular weight
อรจิรา แหลมวิไล ชื่อเล่น แป้ง (เกิด 14 กุมภาพันธ์ พ.ศ. 2528) เป็นนักแสดง เข้าวงการจากการที่ได้มีโอกาสทดสอบหน้ากล้องในวัย 18 ปี ก่อนจะโด่งดังจากภาพยนตร์เรื่อง สายล่อฟ้า ซึ่งเป็นผลงานเรื่องที่สองของแป้ง หลังเรื่องแรก สุริยันจันทรา หนังฟอร์มยักษ์ ซึ่งไม่ประสบความสำเร็จเท่าที่ควร
ด้านชีวิตส่วนตัวก่อนหน้านี้เธอเคยคบหากับ ภูริ หิรัญพฤกษ์ , เกริกพล มัสยวาณิช , ระฟ้า ดำรงชัยธรรม ก่อนทำพิธีหมั้นกับ ร้อยตำรวจเอกทรงพันธุ์ กุลดิลก บุตรชายของพลตำรวจโทชัชจ์ กุลดิลก หลังทั้งคู่คบหากันได้ 2 ปี จัดพิธีเมื่อ วัน เสาร์ ที่ 29 กันยายน พ.ศ. 2555 ที่ห้องเลิศวนาลัย บอลลูม โรงแรมสวิสโซเทลฯ ต่อมา ได้ทำพิธีมงคลสมรสเมื่อ วัน อาทิตย์ ที่ 7 ตุลาคม พ.ศ. 2555 ที่ห้องลอนดอน โรงแรมพลาซ่าแอทธินี โดยมีอนุสรณ์ อมรฉัตร เป็นประธานในงาน